මට්ටක්කුලිය පොලිස් වසමේ සමිත්පුර ප්‍රදේශයේ දී කොළඹ උතුර අපරාධ විමර්ශන ඒකකයේ නිලධාරින් විසින් සිදු කළ වැටලීමක දී හෙරොයින් සමඟ කාන්තාවක් අත්අඩංගුවට පත් වී තිබෙනවා.අත්අඩංගුවට ගන්නාවිට සැකකාරිය සතු ව හෙරොයින් ග්‍රෑම් 25යි මිලිග්‍රෑම් 280ක් තිබී ඇති අතර, ඇය වයස අවුරුදු 32ක් වූ මට්ටක්කුලිය ප්‍රදේශයේ පදිංචිකාරිනියක්.සැකකාරිය අත්අඩංගුවට ගෙන මෝදර පොලිස් ස්ථානයට භාර දී තිබෙන අතර, අද (28) දින මාලිගාකන්ද මහේස්ත්‍රාත් අධිකරණයට ඉදිරිපත් කිරීමට නියමිතයි.සිද්ධිය සම්බන්ධ ව වැඩිදුර පරීක්ෂණ මෙහෙයවන්නේ මෝදර පොලිසිය යි.මීට අමතර ව ග්‍රෑන්පාස් සහ බොරැල්ල යන ප්‍රදේශවලින් ද හෙරොයින් ජවාරමේ නිරත වූ සැකකරුවන් හතර දෙනෙකු අත්අඩංගුවට ගත් බවයි, පොලිස් මාධ්‍ය ඒකකය වාර්තා කළේ.